బీజింగ్ : చైనా బెట్టు చేస్తోంది. ప్రధాన మంత్రి నరేంద్ర మోదీతో ఆ దేశాధ్యక్షుడు జీ జిన్పింగ్ ద్వైపాక్షిక చర్చలు జరిపేందుకు వాతావరణం సరిగా లేదంటోంది. సిక్కిం సెక్టర్లో భారత్-చైనా మధ్య ప్రతిష్టంభన నెలకొన్న నేపథ్యంలోచైనా విదేశీ వ్యవహారాల మంత్రిత్వ శాఖ అధికారి ఒకరు ఈ ప్రకటన చేశారు.జర్మనీలోని హాంబర్గ్లో జీ-20 సమావేశాలు శుక్రవారం నుంచి జరుగుతాయి. ఈ సదస్సులో మోదీ, జిన్పింగ్ పాల్గొంటారు. ఈ నేపథ్యంలో చైనా అధికారి గురువారం మాట్లాడుతూ అధ్యక్షుడు జిన్పింగ్, ప్రధాన మంత్రి నరేంద్ర మోదీ మధ్య ద్వైపాక్షిక సమావేశానికి వాతావరణం సరిగా లేదని చెప్పారు. సిక్కిం సెక్టర్లోని డోకలామ్ ప్రాంతంలో రోడ్డును నిర్మించేందుకు చైనా సైన్యానికి చెందిన ఓ బృందం ప్రయత్నించింది. భారత్-చైనా-భూటాన్ ట్రై జంక్షన్ వద్ద ఈ నిర్మాణానికి ప్రయత్నించింది. దీంతో 20 రోజుల నుంచి భారత్-చైనా మధ్య ప్రతిష్టంభన నెలకొంది. ఈ ప్రాంతాన్ని భారతదేశం డోక లా అని, భూటాన్ డోకలామ్ అని పిలుస్తాయి. అయితే ఇది డోంగ్లాంగ్ ప్రాంతంలో భాగమని చైనా చెప్పుకుంటోంది.
beasing : chaina bettu chestondi. pradhaana mantri narendra modiitoe aa deshaadhyakshudu jee jinping dwaipaakshika charchalu jaripenduku vaataavaranam sarigaa ledantondi. sikkim sectorlo bharat-chaina madhya pratishtambhana nelakonna nepathyamlochainaa videshee vyavahaaraala mantritva saakha adhikari okaru ee prakatana chesaru.jarmaneelooni hambarglo jee-20 samavesalu sukravaaram nunchi jarugutaayi. ee sadassulo modii, jinping palgontaru. ee nepathyamlo chaina adhikari guruvaram maatlaadutuu adhyakshudu jinping, pradhaana mantri narendra modii madhya dwaipaakshika samavesaniki vaataavaranam sarigaa ledani cheppaaru. sikkim sectorloni dokalam praantamlo roddunu nirminchenduku chaina sainyaaniki chendina oo brundam prayatninchindi. bharat-chaina-bhootan trai junkshan vadda ee nirmaanaaniki prayatninchindi. deentho 20 rojula nunchi bharat-chaina madhya pratishtambhana nelakondi. ee praantaanni bharatadesam doka laa ani, bhootan dokalam ani pilustaayi. ayithe idhi donglang praantamlo bhagamani chaina cheppukuntondi.